Държавен вестник, бр. 74, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  74
Чл. 21. (1) Дирекция „Мрежова и ин-
формационна сигурност“ (МИС) подпомага 
председателя на Агенцията, като изпълнява 
функциите на:
1. Национален компетентен орган за всички 
административни органи, както и за лицата 
и организациите по чл. 4, ал. 1, т. 3 и 4 от 
Закона за киберсигурност;
2. Национално единно звено за контакт по 
смисъла на чл. 17 от Закона за киберсигурност;
3. Национален екип за реагиране при инци-
денти с компютърната сигурност по смисъла 
на чл. 19 от Закона за киберсигурност;
4. Секторен екип за реагиране при инци-
денти с компютърната сигурност за админи-
стративните органи по смисъла на чл. 18 от 
Закона за киберсигурност.
(2) Дирекция „Мрежова и информационна 
сигурност“ осъществява и следните дейности:
1. разработва методика и правила за из-
вършване на оценка за съответствие с мерките 
за мрежова и информационна сигурност, оп-
ределени с наредбата по чл. 3, ал. 2 от Закона 
за киберсигурност;
2. координира, организира и провежда меж-
дународни и национални учения и тренировки 
в областта на мрежовата и информационната 
сигурност;
3. участва в изготвянето на отчет за със-
тоянието и на годишен план за развитието и 
обновяването на информационните ресурси в 
администрацията и информационните ресурси 
на Единната електронна съобщителна мрежа 
на държавната администрация, както и за 
нуждите на националната сигурност;
4. изпълнява дейности, свързани с функци-
онирането на Националната координационно-
организационна мрежа за киберсигурност и 
на Националния киберситуационен център;
5. участва в подготовката на проекти на 
стратегически документи и на нормативни 
актове в областта на мрежовата и информа-
ционната сигурност;
6. уведомява и осъществява взаимодействие 
със съответните компетентни органи при уста-
новени случаи на компютърни престъпления.
Чл. 22. (1) Главна дирекция „Контрол, 
административнонаказателна дейност и екс-
плоатация“ (ГД „КАНДЕ“) организира дей-
ности по контрол, установяване на нарушения 
и налагане на наказания при неспазване на 
разпоредбите на ЗЕУ и осъществява територи-
алната компетентност на Агенцията в областта 
на изграждането, поддръжката и експлоата-
цията на СОСП – част от инфраструктурата 
на Единната електронна съобщителна мрежа 
на държавната администрация, и за нуждите 
на националната сигурност.
(2) По отношение на контрола и ад-
министративнонаказателната дейност ГД 
„КАНДЕ“:
1. организира, контролира, установява на-
рушения и налага наказания при неспазване 
на разпоредбите на Закона за електронното 
управление, Закона за киберсигурност и За-
кона за достъп до обществена информация;
2. осъществява контрол върху дейностите 
за прилагане на изискванията за вътрешния 
оборот на електронни документи и тяхното 
последващо архивиране в администрациите;
3. съвместно с дирекция „ЕСИ“ осъщест-
вява проверки на оперативната съвместимост 
на определена информационна система или 
на предприетите от административния орган 
мерки чрез овластени от председателя лица 
и изготвя предписания за подобряването им;
4. съвместно с дирекция „ЕСИ“ осъществява 
контрол върху електронните административни 
услуги и информационните системи в адми-
нистрациите съгласно ЗЕУ;
5. осъществява координация и обезпеча-
ва контрола върху дейностите, свързани с 
ползването и поддържането на съдържанието 
и изискванията за достъпност на интернет 
страниците и мобилните приложения на ад-
министративните органи;
6. осъществява контрол върху споделе-
ните ресурси на електронното управление, 
в т.ч. ресурсите, необходими за развитието, 
управлението и поддръжката на интернет 
свързаността на структурите на държавната 
администрация;
7. контролира по места държавните органи 
и институции в използването на Електронната 
съобщителна мрежа за нуждите на Интегри-
раната КИС и привеждането є в степен на 
готовност за комуникационно-информационно 
осигуряване на въоръжените сили и страната 
в мирно и във военно време;
8. съвместно с дирекция „МИС“ осъщест-
вява контрол по спазване на изискванията 
на чл. 21 и 22 от Закона за киберсигурност;
9. съвместно с дирекция „МИС“ подпо-
мага дейностите по повишаване нивото на 
мрежовата и информационната сигурност на 
държавните органи и институции;
10. осъществява контрол по спазването на 
изискването за обмяната между администра-
тивните органи само в електронна форма на 
заявления на граждани и организации, актове 
на съда, както и актове на административни 
и други органи, постъпили първоначално на 
хартиен носител, освен ако в закон е пред-
видено друго;
11. осъществява контрол по спазване на 
изискването административните органи да 
предоставят помежду си вътрешни електронни 
административни услуги, свързани с осъщест-
вяването на правомощията им и с извършва-
нето на електронни административни услуги 
на гражданите и организациите;